கேள்வி: மனித தலை பற்றி தகவல் சொல்.
பதில்: மனிதத் தலை (''Human head''), மனித உடல் உச்சியில் அமைந்துள்ளது. மனித உடற்கூறு அமைப்பில் இது உடலின் மேற்பகுதியாக அமைந்து மனித முகம் தாங்குகிறது. மூளையை உள்ளடக்கியுள்ள மனிதத் தலை தலையோடு ஓட்டால் பராமரிக்கப்படுகிறது.
கேள்வி: மனித தலை - கட்டமைப்பு குறித்து விரிவாக சொல்லுங்கள்.
பதில்: படிமம்:Head_ap_anatomy.jpg மனித தலை எலும்பு தலையோடு ஓட்டைச் சுற்றியுள்ள சதைப்பற்றுள்ள வெளிப்புறப் பகுதியைக் கொண்டுள்ளது. மனித மூளை மண்டை ஓட்டுக்குள் அடைக்கப்பட்டுள்ளது. மனித தலையில் 22 எலும்புகள் உள்ளன. தலை கழுத்து உட்கார்ந்துள்ளது, ஏழு கழுத்து முள்ளந்தண்டெலும்புகள் இதை ஆதரிக்கின்றன. மனித தலை பொதுவாக 5.1 முதல் 11 பவுண்டு அல்லது 2.3 முதல் 5 கிலோகிராம் எடை கொண்டதாக உள்ளது. 95% சதவீதத்திற்கும் அதிகமான மனிதர்கள் இந்த அளவு கொண்ட வரம்பில் பொருந்துகிறார்கள். மனிதர்களுக்கு அசாதாரணமாக சிறிய அல்லது பெரிய தலைகள் இருக்கும் அபூர்வமான நிகழ்வுகளும் உள்ளன. 2000 ஆம் ஆண்டுகளின் முற்பகுதியில் வளர்ச்சியடையாத தலைகளுக்கு சிகா வைரசு ஒரு காரணமாக இருந்தது. முகம் என்பது தலையின் முன்புற பகுதியாக கருதப்படுகிறது. கண் (உடல் உறுப்பு), மூக்கு மற்றும் வாய் ஆகியவை முகங்களில் அமைந்துள்ளன. வாயின் இருபுறமும், கன்னம் வாய் சதைப்பற்றுள்ள எல்லையை வழங்குகின்றன. காதுகள் தலையின் இருபுறமும் அமர்ந்திருக்கும்.
கேள்வி: மனித தலை - இரத்த வழங்கல் பற்றி தகவல் சொல்.
பதில்: உள் மற்றும் வெளிப்புற தலைசார் தமனிகள் மூலம் தலை இரத்த விநியோகத்தைப் பெறுகிறது. இவை மண்டை ஓட்டுக்கு வெளியே ( வெளிப்புற தலைசார் தமனி ) மற்றும் மண்டை ஓட்டிற்கு உள்ளே ( உள் தலைசார் தமனி ) என்ற பகுதியை வழங்குகின்றன. மண்டை ஓட்டின் உள்ளே உள்ள பகுதி முதுகெலும்பு தமனிகளிலிருந்து இரத்த விநியோகத்தைப் பெறுகிறது. இது கழுத்துசார் முள்ளெலும்புகள் வழியாக மேல்நோக்கி செல்கிறது.
கேள்வி: மனித தலை - சமூகம் மற்றும் பண்பாடு என்பது என்ன?
பதில்: மனிதர்களைப் பொறுத்தவரை, தலையின் முன்புறம் (முகம்) வெவ்வேறு நபர்களுக்கு இடையே உள்ள முக்கிய அடையாளம் காணக்கூடிய தனித்துவமான ஓர் அம்சமாகும். ஏனெனில் கண் மற்றும் முடி நிறங்கள், மற்ற உணர்ச்சி உறுப்புகளின் வடிவங்கள் மற்றும் சுருக்கங்கள் போன்றவை இதற்கான காரணமாகும். முகத்தை அடையாளம் கண்டுகொள்வதில் மூளையின் முன்கணிப்பு காரணமாக மனிதர்கள் முகங்களை எளிதில் வேறுபடுத்துகிறார்கள். ஒப்பீட்டளவில் அறிமுகமில்லாத உயிரினங்களைக் கவனிக்கும்போது, எல்லா முகங்களும் கிட்டத்தட்ட ஒரே மாதிரியாகத் தெரிகிறது. மனிதக் குழந்தைகள் மானுடவியல் முக அம்சங்களில் நுட்பமான வேறுபாடுகளை அடையாளம் காண உயிரியல் ரீதியாக வடிவமைக்கப்பட்டுள்ளனர்.[https://www.ncbi.nlm.nih.gov/books/bv.fcgi?rid=neurosci.box.1833 Brain Size and Intelligence] File:COLLECTIE TROPENMUSEUM Een Ibu Dajak krijger uit Long Nawan Z. en O. afdeling Borneo. TMnr 60034031.jpg தீவின் பழங்குடி மக்களான தயாக்கு மக்கள் தலைகொய்தல் நடவடிக்கைகளுக்கு அஞ்சுகிறார்கள்]] சராசரிக்கும் அதிகமான புத்திசாலித்தனம் உள்ளவர்கள் சில சமயங்களில் கேலிச் சித்திரம் படங்களில் பெரிய தலைகள் கொண்டவர்களாக சித்தரிக்கப்படுகிறார்கள். கூடுதலாக, அறிவியல் புனைகதைகளில், பெரிய தலை கொண்ட வேற்று கிரகவாசிகள் பெரும்பாலும் உயர் புத்திசாலித்தனத்தின் அடையாளமாக கருதப்படுகிறார்கள். சித்தரிப்பு இவ்வாறாக இருந்தபோதிலும், நரம்புமண்டலவுயிரியியலின் முன்னேற்றங்கள், மூளையின் செயல்பாட்டு பன்முகத்தன்மையின் அர்த்தத்தை கொடுக்கிறது. ஒட்டுமொத்த மூளையின் அளவு சிறிதளவே வித்தியாசமானது. இரண்டு மனிதர்களுக்கிடையே உள்ள ஒட்டுமொத்த நுண்ணறிவு வேறுபாடுகளுடன் சிறிது முதல் மிதமான தொடர்பு உள்ளது என்பதாகவும் புரிந்து கொள்ளப்படுகிறது. மனித மொழியில் பல உருவகங்களுக்கும் ஆகுபெயர்களுக்கும் மனித தலை ஓர் ஆதாரமாக எடுத்துக் கொள்ளப்படுகிறது. இடம் சார்ந்தும், முக்கியத்துவம் சார்ந்தும், குணநலன்கள் சார்ந்தும் இந்த உருவகங்களும் ஆகுபெயர்களும் பயன்படுத்தப்படுகின்றன. படுக்கையின் தலைப்பகுதி, மேசையின் தலை, வகுப்பறையின் தலை மாணவன், நிறுவனத்தில் நிறைய நல்ல தலைவர்கள் உள்ளனர் போன்றவற்றை சில உதாரணங்களாகக் கூறலாம். இடம் சார்ந்தும், முக்கியத்துவம் சார்ந்தும், குணநலன்கள் சார்ந்தும் இந்த உருவகங்களும் ஆகுபெயர்களும் பயன்படுத்தப்படுகின்றன.Lakoff and Johnson 1980, 1999 பண்டைய கிரேக்கர்கள் தங்க விகிதத்தின் அடிப்படையில் பாலியல் கவர்ச்சியை மதிப்பிடுவதற்கான ஒரு முறையைக் கொண்டிருந்தனர், அதில் ஒரு பகுதி தலையின் அளவீடுகளும் அடங்கும். தலை கொய்தல் என்பது ஒரு நபரைக் கொன்ற பிறகு அவரது தலையை எடுத்துப் பாதுகாக்கும் செயல்முறையாகும். ஆயிரக்கணக்கான ஆண்டுகளாக அமெரிக்கா, ஐரோப்பா, ஆசியா மற்றும் ஓசியானியா முழுவதும் இது நடைமுறையில் உள்ளது.
கேள்வி: மனித தலை - தலை கவசம் பற்றி நீங்கள் என்ன அறிந்துள்ளீர்கள்?
பதில்: File:0004 Madagascar (5558700320).jpg நிலை, தோற்றம், மத/ஆன்மீக நம்பிக்கைகள், சமூகக் குழு, குழு இணைப்பு, தொழில் அல்லது ஒய்யாரத் தேர்வுகளை தலைக் கவசம் குறிக்கலாம். பல கலாச்சாரங்களில், தலையை மூடிக்கொள்வது மரியாதைக்குரிய அடையாளமாக கருதப்படுகிறது. பெரும்பாலும், புனித தலங்கள் அல்லது பிரார்த்தனை தலங்களுக்குள் நுழையும் போது சிறிதளவு அல்லது முழு தலையையும் மூடி மறைத்துக் கொள்வதும் பின்பற்றப்படுகிறது. பல நூற்றாண்டுகளாக, ஐரோப்பா, மத்திய கிழக்கு மற்றும் தெற்காசியாவில் உள்ள பெண்கள் அடக்கத்தின் அடையாளமாக தலை முடியை மூடிக்கொண்டிருக்கிறார்கள். இத்தகைய போக்கு 20 ஆம் நூற்றாண்டில் ஐரோப்பாவில் கடுமையாக மாறியுள்ளது, என்றாலும் உலகின் பிற பகுதிகளில் இன்னும் தொடர்ந்து காணப்படுகிறது. கூடுதலாக, பல மதங்கள் ஆண்கள் குறிப்பிட்ட ஒரு வகை தலை ஆடையை அணிய வேண்டும் என்கின்றன. இசுலாமிய தகியா (தொப்பி), யூத யர்முல்கே அல்லது சீக்கிய தலைப்பாகை போன்றவை இதற்கு எடுத்துக்காட்டுகளாகும். இசுலாமியப் பெண்களும் கிறித்துவ கன்னியாசுதிரிகளும் இதே போன்ற பழக்கத்தை கடைபிடிக்கிறார்கள். தொப்பி என்பது பல்வேறு நோக்கங்களுக்காக உதவும் ஒரு தலையை மூடும் ஆடையாகும். தொப்பிகளை சீருடையின் ஒரு பகுதியாக அணியலாம் அல்லது கடினமான தொப்பியாக தலையின் பாதுகாப்புக்கான தலை கவசமாகவும் அணியலாம். குளிரை தடுக்கும் ஆடையாகவும் , ஒய்யாரத்திற்கான ஓர் அழகு சாதனப் பொருளாகவும் கூட பயன்படுத்துகின்றனர். தொப்பிகள் உலகின் சில பகுதிகளில் சமூக தகுதியாகவும் கருதப்படுகிறது. .
கேள்வி: மனித தலை - மனிதரளவையியல் குறித்து விரிவாக சொல்லுங்கள்.
பதில்: கைக்குழந்தைகள் மற்றும் குழந்தைகளின் தலையின் அளவை விவரிக்கும் பல விளக்கப்படங்கள் இருந்தாலும், பெரும்பாலானவர்கள் 21 வயதைக் கடந்த நிலையிலும் சராசரி தலை சுற்றளவை அளவிடுவதில்லை. வயது வந்தோருக்கான தலை சுற்றளவுக்கான குறிப்பு விளக்கப்படங்கள் பொதுவாக ஒரே மாதிரியான மாதிரிகளையே கொண்டுள்ளன. உயரம் மற்றும் எடையை கணக்கில் எடுத்துக்கொள்ள அவை தவறிவிட்டன. நியூகேசுட்டில் பல்கலைக்கழகத்தின் பிரித்தானிய ஆய்வில் தலையின் சுற்றளவு ஆண்களுக்கு சராசரியாக 57.2 செமீ என்றும் பெண்களுக்கு 55.2 செமீ என்றும் குறிப்பிட்டு உயரத்தின் விகிதாச்சாரத்தில் இது மாறுபடும் என்றும் மனித தலையின் சராசரி அளவைக் காட்டியது. கௌடன் நோய்க்குறியை ஏற்படுத்தும் மரபணு மாற்றத்தைக் கொண்டுள்ள நபர்களுக்கு பெருந்தலை இருப்பது சில வகையான புற்றுநோய்க்கான அதிக ஆபத்தின் குறிகாட்டியாக இருக்கலாம். பெரியவர்களின் பெருந்தலை என்பது ஆண்களில் 58 சென்டிமீட்டருக்கும் அதிகமான அளவு என்றும் பெண்களில் 57 சென்டிமீட்டருக்கும் அதிகமான தலை அளவு என்பதையும் குறிக்கிறது.[http://my.clevelandclinic.org/about-cleveland-clinic/newsroom/releases-videos-newsletters/2010/genomic-researchers-correlation-head-size-colon-cancer-risk Cowden Syndrome Detection Will Allow For Early Discovery of Cancerous Polyps. Date: December 7, 2010. Principal Investigator: Charis Eng, MD, PhD. Institution: Cleveland Clinic Genomic Medicine.]
கேள்வி: மனித தலை - மேலும் வாசிக்க பற்றி தகவல் சொல்.
பதில்: * Campbell, Bernard Grant. ''Human Evolution: An Introduction to Man's Adaptations'', 4th edition (). பகுப்பு:மனிதத்தலையும், கழுத்தும் பகுப்பு:மருத்துவம்